આમ તો હિન્દુ કાર્ડ એ પણ બિનસાંપ્રદાયિક રાષ્ટ્ર એવા ભારતમાં હિન્દુ અને બિનહિન્દુ સમુદાય વચ્ચે ભાગલા પાડવાની જ રાજરમતનો હિસ્સો છે, જેનો અમલ રાષ્ટ્રીય સ્વયંસેવક સંઘ અને તેની રાજકીય પાંખ એવા ભાજપ દ્વારા દાયકાઓથી થઈ રહ્યો છે અને આજે તેની તાકાત એટલી હદે વધી ગઈ છે કે, બિનભાજપી પક્ષો હવે હિન્દુત્વના સહારે આગળ વધતા ભાજપનો વિજયરથ રોકવા હિન્દુ વોટબેંકમાં ગાબડું પડે તેવી રાજરમતને અનિવાર્ય સમજી રહ્યા છે.